**Ашылмаған құпиялар**

***«Ашылмаған құпиялар Құдай Иеміздікі. Ал ашылғандары бізге және ұрпақтарымызға арналған. Сондықтан да біз осы Таурат заңының күллі ережелерін мәңгі бақи жүзеге асыруымыз керек.»***

***(Заңды қайталау 29:29)***

Сіз Құдай туралы кейбір нәрселерді түсінбеймін деп алаңдайсыз ба? Алаңдамаңыз.

Мұса Құдайдың заңын халыққа айтып болған соң, оларға былай деді: «Ашылмаған құпиялар Құдай Иеміздікі. Ал ашылғандары бізге және ұрпақтарымызға арналған. Сондықтан да біз осы Таурат заңының күллі ережелерін мәңгі бақи жүзеге асыруымыз керек.»

(Заңды қайталау 29:29)

Иә, Құдайдың бойында белігілі бір құпиялар бар шығар. Сіз оларды түсінбеуіңіз мүмкін. Алайда, ашылған құпиялар, яғни біз білетін және түсінетін нәрселер ғана бізге және ұрпақтарымызға арналған. Біз Құдайдың бізге ашқан еркін, біріншіден, Киелі кітапты оқу арқылы білеміз және түсінеміз. Елші Пауыл, Тімоте есімді жас жігітке былай деп жазды: «Сонымен бірге балалық шағыңнан-ақ Киелі жазбалармен таныссың. Олар сені парасатты етіп, Мәсіх Исаға деген сенімің арқылы құтқарылуға бастап әкеледі.» (Тімотеге 2-хат 3:16).

Құдай бізге Өзін Киелі Рух арқылы да ашады. Жохан 16:13-те: “Алайда шындықты білдіретін Құдай Рухы келгеннен кейін сендерді бар шындыққа жеткізеді. Себебі Ол Өзінен шыққан сөзді емес, көктегі Әкемнен естігенін айтады және болашақта не болатынын сендерге хабарлайды» делінген.

Корри тен Бум былай деді: «Түсінбейтін нәрселеріңіз туралы алаңдамаңыз. Киелі кітапты оқыған кезде түсініп, бірақ сол нәрсені орындамай өмір сүргеніңіз туралы алаңдаңыз!».